==== William Wrede og Ernst Troeltsch ====
Den nytestamentlige [[historiker]] [[William Wrede]] (1859–1906) skrev i [[1897]] den kritiske artikel ''Über Aufgabe und Methoden der sogenannten neutestamentlichen Theologie.'' ("Om opgave og metoder for den såkaldte nytestamentlige teologi"). Deri gjorde han op med Baur, Strauß og nykantianeren [[Albrecht Ritschl]]: Disse havde ifølge Wrede i Det Nye Testamente (NT) kun genfundet deres egen tids filosofi, når de angav lærebegreber af Jesus, [[Paulus (Bibelen)|Paulus]], Johannes osv. De havde ikke konsekvent historisk spurgt om den religiøse bevægelse, som NT-skrifterne var udsprunget af. NT var ikke en følge af teologiske systemer, men skulle forstås som del af den senantikke [[religionshistorie]].
Historie Teologi Kriminalitet